Alle kommuner har oplevet fremgang i antallet af stemmer.

Ovenpå forrige kommunalvalgs meget lave stemmeprocent, ser det allerede nu ud til, at der er væsentligt flere, der har fundet vej til stemmeboksen. Der er landet over blevet gjort meget ud af, at få flere til at bruge deres stemmeret, og i Nordjylland ser det ud til, at den indsats bærer frugt. Også ved optællingen klokken 12 var der positive træk, og de er kun blevet stærkere efter den optælling, der er blevet offentliggjort kort efter klokken 18. Herunder kan du se, hvor mange procent der har benyttet sig af deres stemmeret i de forskellige kommuner. For Hjørring og Mariagerfjord findes der ikke tal fra 2009.